CELEX: 32017R2281
Language: lv
Date: 2017-12-11 00:00:00
Title: Komisijas Īstenošanas regula (ES) 2017/2281 (2017. gada 11. decembris), ar ko atļauj paaugstināt tāda vīna bagātināšanas robežvērtības, kas ražots no vīnogām, kuras 2017. gadā ievāktas dažos Vācijas vīnogu audzēšanas reģionos un visos Dānijas, Nīderlandes un Zviedrijas vīnogu audzēšanas reģionos

12.12.2017   
            
            
               LV
            
            
               Eiropas Savienības Oficiālais Vēstnesis
            
            
               L 328/17
            
         KOMISIJAS ĪSTENOŠANAS REGULA (ES) 2017/2281
   (2017. gada 11. decembris),
   ar ko atļauj paaugstināt tāda vīna bagātināšanas robežvērtības, kas ražots no vīnogām, kuras 2017. gadā ievāktas dažos Vācijas vīnogu audzēšanas reģionos un visos Dānijas, Nīderlandes un Zviedrijas vīnogu audzēšanas reģionos
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 91. pantu,
   tā kā:
   
               (1)
            
            
               Regulas (ES) Nr. 1308/2013 VIII pielikuma I daļas A.3. punktā ir paredzēts, ka gados, kuros klimatiskie apstākļi bijuši īpaši nelabvēlīgi, dalībvalstis var lūgt paaugstināt vīna spirta tilpumkoncentrācijas palielināšanai (bagātināšanai) noteiktās robežvērtības par 0,5 %.
            
         
               (2)
            
            
               Dānija, Vācija, Nīderlande un Zviedrija ir lūgušas šādu bagātināšanai noteikto robežvērtību paaugstinājumu vīnam, kas ražots no 2017. gadā ievāktām vīnogām, jo to augšanas periodā klimatiskie apstākļi bijuši īpaši nelabvēlīgi. Dānija, Nīderlande un Zviedrija šādu lūgumu ir iesniegušas attiecībā uz visiem valsts vīnogu audzēšanas reģioniem. Vācija ir lūgusi paaugstināt robežvērtību tikai tāda vīna bagātināšanai, kas Ahr, Mittelrhein, Mosel, Nahe, Pfalz un Rheinhessen reģionā ražots no vīna vīnogu šķirnes 'Dornfelder'.
            
         
               (3)
            
            
               Laikapstākļi 2017. gadā bijuši īpaši nelabvēlīgi, tāpēc Regulas (ES) Nr. 1308/2013 VIII pielikuma I daļas A.2. punktā noteiktās robežvērtības dabiskās spirta tilpumkoncentrācijas palielinājumiem dažos vīnogu audzēšanas reģionos nedod iespēju no visām vai dažām vīnogu šķirnēm ražot parasti tirgū pieprasītu vīnu ar atbilstošu spirta tilpumkoncentrāciju.
            
         
               (4)
            
            
               Tādēļ ir lietderīgi atļaut paaugstināt noteiktās vīna bagātināšanas robežvērtības tādam vīnam, kas ražots, izmantojot visu vai dažu šķirņu vīna vīnogas, kas 2017. gadā ievāktas Dānijas, Vācijas, Nīderlandes un Zviedrijas vīnogu audzēšanas reģionos.
            
         
               (5)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO REGULU.
   1. pants
   Atkāpjoties no Regulas (ES) Nr. 1308/2013 VIII pielikuma I daļas A.2. punkta, vīnogu audzēšanas reģionos vai to daļās, kas uzskaitītas šīs regulas pielikumā, un attiecībā uz visām vai dažām, minētajā pielikumā norādītajām, vīna vīnogu šķirnēm dabiskās spirta tilpumkoncentrācijas paaugstinājums 2017. gadā ievāktajām svaigajām vīnogām, vīnogu misai, rūgstošai vīnogu misai, rūgstošam jaunvīnam un vīnam, kas ražots no 2017. gadā ievāktajām vīnogām, nedrīkst pārsniegt 3,5 tilp. %.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 11. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 671. lpp.
   
   
      PIELIKUMS
      
         Vīna vīnogu šķirnes un vīnogu audzēšanas reģioni vai to daļas, kurās saskaņā ar 1. pantu ir atļauts paaugstināt vīna bagātināšanai noteikto robežvērtību
      
      
                  Dalībvalsts
               
               
                  Vīnogu audzēšanas reģions vai tā daļa (vīnogu audzēšanas zona)
               
               
                  Šķirnes
               
            
                  Dānija
               
               
                  Visi vīnogu audzēšanas reģioni (A zona)
               
               
                  Visas atļautās vīnogu šķirnes
               
            
                  Vācija
               
               
                  
                     Ahr vīnogu audzēšanas reģions (A zona)
               
               
                  'Dornfelder'
               
            
                  
                     Mittelrhein vīnogu audzēšanas reģions (A zona)
               
            
                  
                     Mosel vīnogu audzēšanas reģions (A zona)
               
            
                  
                     Nahe vīnogu audzēšanas reģions (A zona)
               
            
                  
                     Pfalz vīnogu audzēšanas reģions (A zona)
               
            
                  
                     Rheinhessen vīnogu audzēšanas reģions (A zona)
               
            
                  Nīderlande
               
               
                  Visi vīnogu audzēšanas reģioni (A zona)
               
               
                  Visas atļautās vīnogu šķirnes
               
            
                  Zviedrija
               
               
                  Visi vīnogu audzēšanas reģioni (A zona)
               
               
                  Visas atļautās vīnogu šķirnes